Ketsjûa (taal)

Ketsjûa (Spaansk: Quechua; Ketsjûa: Runasimi of Runashimi, "de taal fan it folk") is de taal fan 'e Ketsjûa, in Yndiaansk folk dat yn 'e sintrale Andes libbet. It noardlikste diel fan it taalgebiet begjint yn Súd-Kolombia en strekt him oer de bergen út nei it noardwesten fan Argentynje. De taal wurdt sprutsen troch sa'n 8 oant 10 miljoen minsken; de measten dêrfan wenje yn Perû (4,5 miljoen), Ekwador (1,5 miljoen) en Bolivia (2,9 miljoen). Yn dy lannen hat it Ketsjûa ek in offisjele status. Fan âlds wie it Ketsjûa de wichtichste omgongstaal fan it Inka-ryk (Tawantinsuyu) yn de 15e en 16e iuw. It Ketsjûa wurdt ek wol sjoen as in taalkloft, de Ketsjûaanske talen, om't de dialekt sa sterk faninoar ôfwike dat se ek wol as aparte talen beskôge wurde.

Kategory:Ketsjûa
Kategory:Yndiaanske taal yn Súd-Amearika
Kategory:Taal yn Argentynje
Kategory:Taal yn Bolivia
Kategory:Taal yn Ekwador
Kategory:Taal yn Kolombia
Kategory:Taal yn Perû
Kategory:Taal yn Sily